cyanic-selkie/wikianc huggingface dataset:
Ֆրիդրիխ Պարրոտ
Վերելք Արարատ
1829 թվականի սեպտեմբերի 1-ին Ֆրիդրիխ Պարրոտի արշավախումբը եկել է Էջմիածին՝ Արարատ բարձրանալու նպատակով։ Քաղաքում նրանց միացել է Խաչատուր Աբովյանը՝ որպես ուղեկից-թարգմանիչ։ Սեպտեմբերի 10-ին նրանք Էջմիածնից ճանապարհ են ընկնում դեպի Արարատի ստորոտը, սեպտեմբերի 11-ին հանգրվանում սուրբ Հակոբի վանքում։ Սեպտեմբերի 12-ին և 18-ին կատարվում է երկու անհաջող փորձ։ Սեպտեմբերի 27-ին արշավախումբը արդեն գագաթին էր։ Աբովյանը այդտեղ փայտե խաչ կանգնեցրեց, որը բերել էր Էջմիածնից։ Արարատը նվաճել էին վեց հոգի՝ Ֆրիդրիխ Պարրոտը, Խաչատուր Աբովյանը, 41-րդ հրաձգային գնդից Ալեքսեյ Զդորովենկոն և Մատվեյ Շալպանովը, հայ գյուղացիներ Հովհաննես Այվազյանն ու Մուրադ Պողոսյանը ։
Ծանոթագրություններ
Կատեգորիա:Գերմանացի բնագետներ Կատեգորիա:Գերմանացի բժիշկներ Կատեգորիա:Տարտուի համալսարանի շրջանավարտներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Գերմանացի բուսաբաններ Կատեգորիա:Արարատ Կատեգորիա:Գերմանացի ճանապարհորդներ Կատեգորիա:Գերմանացի լեռնագնացներ Կատեգորիա:Գերմանացի կենսաբաններ
Աստերոիդների ցանկ (58701-58800)
Աստերոիդների ցանկ (58601-58700) * Աստերոիդների ցանկ * Աստերոիդների ցանկ (58801-58900)
Անգորական լերկաձուկ
Անգորական լերկաձուկ, բալիտորաձկների ընտանիքի ձուկ։ Հայաստանում տարածված է Արաքս, Մեծամոր, Հրազդան, Արփա, Ագատ, Ախուրյան, Որոտան, Քասաղ, Եղեգիս և այլ գետերում։
Արտաքին կառուցված
Մարմինը ձգված է, առջևի մասում՝ հաստացած և վերից վար մի փոքր սեղմված, երկար.՝ 5-7 (երբեմն՝ 10) սմ։ Պոչային ցողունը բարձր է՝ կողքերից սեղմված։ Բերանը նեղ է, փոքր, գտնվում է դնչի ստորին մասում։ Վերին ծնոտի վրա կան 3 զույգ կարճ բեղիկներ. Երկուսը՝ դնչի առջևի մասում, մեկը՝ բերանի անկյունի վերևամասում։ Պոչային լողակն ունի թույլ արտահայտված գոգավորություն։ Թեփուկները մանր են ու բարակ։ Կողագիծը լրիվ է, ձգվում է մինչև պոչային լողակի հիմքը։
Բազմացում և զարգացում
Բազմացման շրջանը կախված է ջրի ջերմաստիճանից։ Արարատյան դաշտի և այլ ցածրադիի շրջանների ջրամբարներում բազմանում է ապրիլ-մայիսին, բարձրադիր վայրերում՝ հունիս-հուլիսին։ Բեղունությունը հասնում է մինչև 7 հազար ձկնկիթի, դրանք կպչուն են, ամրանում են քարերին ու ստորջրյա բույսերին։
Սննդառություն
Կենդանակեր տեսակ է։ Սնվում է տարբեր բենթոսային մանր անողնաշարավորներով, գլխավորապես միջատների թրթուրներով, որդերով, նաև ձկնկիթով։ Վարում է մերձհատակային կենսաձև՝ նախընտրելով գետերի և ջրանցքների արագահոս տեղամասերը։ Հանդիպում է նաև ջրանցքների դանդաղահոս և տղմոտ հատակ ունեցող մասերում։ Որպես թաքստոց՝ հաճախ օգտագործում է ստորջրյա խիտ բուսուտները։
Արտադրական նշանակություն
Արտադրական նշանակություն չունի։
Կատեգորիա:Բալիտորաձկներ
Եվրոտուր (ֆիլմ)
«Եվրոտուր» (Eurotrip), 2004 թ. ամերիկական երիտասարդական արկածային կատակերգություն։
Սյուժե
Ֆիլմի իրադարձությունները տեղի են ունենում 2004 թվականին և սկսվում են ամերիկյան Հադսոն քաղաքում (Օհայո)։ Երեկվա դպրոցական Սքոթ Թոմասին նրա ընկերուհին՝ Ֆիոնան, լքել է երեկույթից անմիջապես առաջ, իսկ երեկույթի ժամանակ Ֆիոնայի նոր ընտրյալը՝ դպրոցական ռոքեր Դոննին, նվաստացնում է Սքոթին «Scotty Doesn't Know» երգով, որտեղ նա երգում է, որ Ֆիոնան խաբում է իրեն։ Սքոթին նամակագրական ընկերության մեջ է գերմանացի մի աղջկա՝ Միկկիի հետ, բայց նա, չիմանալով այդ մասին, նրան ընդունում է Մայք անունով տղայի փոխարեն։ Երեկույթից հետո Սքոթը, ով բավականին հարբած էր, կարդալով Միկիի հաղորդագրությունը Ամերիկա գալու և նրա հետ հանդիպելու մասին, լսում է իր լավագույն ընկեր Կուպերի խորհուրդը, որ իր «նամակագրական ընկերը» կարող է սեռական մոլագար լինել, նրան անվանում է «հիվանդ այլասերված» և հրաժարվում է։ Առավոտյան նա ճշմարտությունն իմանում է կրտսեր եղբորից։ Գիտակցելով իր սխալը՝ Սքոթը փորձում է ներողություն խնդրել, բայց Միկկին փակել է նրա էլ. փոստը, և Սքոթին, որոշելով անձամբ ներողություն խնդրել, Կուպերի հետ գնում է Եվրոպա։ Կուպերը միանում է Սքոթիին, քանի որ նա ցանկանում է նախքան քոլեջ ընդունվելը «խելագար եվրոպական սեր» ապրել։
Փոստային ընկերությունում որպես առաքիչ աշխատանքի տեղավորվելով՝ ընկերները հայտնվում են Լոնդոնում, որտեղ նրանք պատահաբար ծանոթանում են Մանչեսթեր Յունայթեդի երկրպագուների խմբի հետ՝ ոմն խելագար Մանարդի գլխավորությամբ, որը նրանց ընդունում է իրենց եղբայրության մեջ։ Նրանք երկրպագուների հետ միասին մեկնում են մայրցամաք Ֆրանսիայի մայրաքաղաք Փարիզ, որտեղ նրանք հանդիպում են իրենց ընկերներին՝ երկվորյակներ Ջենիին և Ջեյմիին, որոնք հետո որոշում են ուղեկցել նրանց Բեռլինի ճանապարհին։
Սակայն նրանց հաջորդ կանգառը լինում է Կան սյուր Մերում, որտեղ նրանք ստիպված էին փախչել վրդովված նուդիստներից, իսկ հետո նրանք գալիս են Ամստերդամ, որտեղ Ջեյմիին կողոպտում են։ Այնտեղ էլ՝ տեղի գիշերային ակումբում Կուպերը բախվում է դոմինայի հետ։ Քառյակը մնալով առանց գումար՝ ստիպված Բեռլին է հասնում ավտոստոպով, բայց այն պատճառով, որ Սքոթը վատ է հասկանում գերմաներեն, Գերմանիայի մայրաքաղաք ընկնելու փոխարեն նրանք ընկնում են Բրատիսլավա ու հայտնվում են մի երկրում, որտեղ դեռ չեն վերականգնվել արևելյան բլոկի գաղափարական ժառանգությունից և լավ փոխարժեքի շնորհիվ զվարճանում են միլիոնատերերի պես. Բրատիսլավայից խումբը գնում է Բեռլին Škoda Favorit Pick-up մեքենայով, բայց այնտեղ նրանք իմանում են Միկկի հորից, որ Միկկին որպես զբոսաշրջիկ Հռոմ է մեկնել։ Նրանք այցելում են Հռոմ և Վատիկան։ Նրանք հայտնվում են կաթոլիկ եկեղեցու նստավայրում և պատահաբար նախաձեռնում են Հռոմի Պապի մահվան և նոր Պապ ընտրելու ընթացակարգը։ Սուրբ Պետրոսի հրապարակում հավաքված ամբոխի մեջ Սքոթը նկատում է Միկկիին, բայց նրան և Կուպերին ձերբակալում է Պապի թիկնազորը։ Ամբոխում հայտնված Մանչեսթերի երկրպագուները Մենարդի գլխավորությամբ ազատում են նրանց։
Ամեն ինչ բարեհաջող է ավարտվում։ Սքոթին մենակ է Միկկի հետ, և նրանք առանձնանում են խոստովանության սենյակում։ Հետո նրանք համաձայնվում են շարունակել իրենց նամակագրական ընկերությունը։ Ջեյմին պայմանագիր է կնքում խմբում հայտնված ճանապարհորդ Արթուր Ֆրոմերի հետ, որն այն ուղեցույցի հեղինակն է, որը Ջեյմին միշտ ձեռքի տակ է պահել։ Ընկերները հետ են վերադառնում իրենց հայրենիք։ Ինքնաթիռում Կուպերը և Ջեննին նորից են վերապրում կատարվածը։ Ի վերջո Սքոթը գնում է քոլեջ։ Նա զարմացած և ուրախ է իմանալով, որ Միկին նույնպես քոլեջ է ընդունվել և նույնիսկ պարզվում է, որ իր սենյակակիցն է։
Հղումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:2004 ֆիլմեր Կատեգորիա:Անգլերեն ֆիլմեր Կատեգորիա:Իտալերեն ֆիլմեր Կատեգորիա:Գերմաներեն ֆիլմեր Կատեգորիա:Ֆրանսերեն ֆիլմեր Կատեգորիա:Ճապոներեն ֆիլմեր Կատեգորիա:Ֆիլմեր թմրանյութերի մասին Կատեգորիա:Ֆիլմեր Փարիզի մասին Կատեգորիա:Ամերիկյան կինոկատակերգություններ Կատեգորիա:Ամերիկյան պատանեկան կինոկատակերգություններ
Դիբոլդ Շիլլինգ Կրտսեր
Կենսագրություն
Ծնվել է մոտավորապես 1460 թվականին Հագենաուում (ժամանակակից Ագնո կանտոն, Ստորին Հռենոս դեպարտամենտ, Ֆրանսիա) տեղի բյուրգեր Հանս Շիլլինգի ընտանիքում, ով մինչ այդ ստացել է քաղաքային գրագրի պաշտոն Լյուցեռնում։ Շվեյցարացի հայտնի պատմաբան և մատենագիր Դիբոլդ Շիլլինգ Ավագի եղբորորդին է ։ Կանոնական իրավունք է սովորել նախ Բազելում, ապա Պավիայում ։
Բավականին սկանդալային համբավ է ունեցել, քանի որ նրա հայրը վարձկան և արկածախնդիր է եղել, ով ծառայել է Հունգարիայի թագավոր Մատյաշ Հունյադիի մոտ, սակայն 1488 թվականին վերադարձել է հայրենիք՝ որպես մուրացկան։ 1477 թվականի հունվարի 5-ին, լինելով շատ երիտասարդ, նա մասնակցել է բուրգունդացիների դեմ Նանսիի պատմական ճակատամարտին։
1479 թվականից Լյուցեռնում ծառայել է որպես քաղաքային գրագիր, իսկ 1482 թվականից՝ թագավորական և պապական նոտար։ 1481 թվականին ստացել է վանական աստիճան՝ 1483 թվականին դարձել է Սուրբ Պետրոսի մատուռի և Սուրբ Լեոդեգերի հոգևոր սպասավոր ։ Սակայն նրա բարոյական կերպարն ու պահվածքն այնքան բողոքներ են առաջացրել, որ 1487 թվականին նրան ձերբակալել են և 2 տարի բանտարկել աշտարակում, որտեղից ժամանակից շուտ ազատ են արձակել ազդեցիկ մարդկանց, այդ թվում՝ հայտնի մատենագիր և քաղաքային խորհրդի անդամ Մելխիոր Ռուսի և իր հոր երաշխավորությամբ ։
Ազատ արձակվելուց անմիջապես հետո նա կրկին ներքաշվել է կեղտոտ պատմության մեջ՝ հարբած ծեծկռտուքի ժամանակ սպանելով տեղի պանդոկի այցելուին, ինչի համար նրան տուգանել և ստիպել են ամեն տարի հիշատակի պատարագ մատուցել իր զոհի համար։ 1494-1497 թվականներին Շիլլինգ Կրտսերը փաստաթղթերում հիշատակվում է որպես գինու առևտրի գործարքներ կատարող նոտար ։
1497 թվականին աշխատանքի է անցել որպես թարգմանիչ Միլանում Շվեյցարիայի դեսպանի մոտ՝ ենթադրաբար դառնալով Միլանի դուքս Լոդովիկո Մորոյի գործակալը ։ Հետագայում ծառայության է անցել Սուրբ Հռոմեական կայսրության կայսր Մաքսիմիլիան I-ի մոտ՝ այդպիսով դառնալով «երկու տիրոջ ծառա» ։
Լինելով Ֆրանսիայի եռանդուն հակառակորդ և նրա կողմնակիցների, մասնավորապես՝ Լյուցեռնի մատենագիր Պետերման Էտերլինի քննադատ, Դիբոլդ Շիլլինգ Կրտսերը բացահայտորեն համակրել է կայսր Մաքսիմիլիան I-ին, ով 1507 թվականին նրան անձամբ հրավիրել է Կոնստանցի Ռայխստագի ժողովին ։
Մահացել է 1515 թվականի նոյեմբերի 3-ին, ըստ այլ աղբյուրների՝ 1516-1523 թվականներին, Լյուցեռնում։ Թաղվել է 1633 թվականին հրդեհից ամբողջությամբ ավերված Սուրբ Լեոդեգարի եկեղեցու գերեզմանատանը, որի տեղում 1638 թվականին կառուցվել է նոր տաճար (գերեզմանը կորել է)։ Լյուցեռնում նրա տունը պահպանվել է Սանկտ Լեոդեգարշտասե 13 հասցեում։
Ստեղծագործություններ
Համարվում է «Լյուցեռնյան Շիլլինգ» կամ «Լյուցեռնյան ժամանակագրություն» (Luzerner Chronik) պատկերազարդ տարեգրության հեղինակ, որը կազմվել է 1509-1513 թվականներին միջին վերինգերմաներեն լեզվով, որը 1513 թվականի հունվարի 15-ին ներկայացրել է Լյուցեռնի քաղաքային խորհրդին։ Ընդգրկելով Լյուցեռնի հիմնադրումից մինչև 1509 թվականը ընկած ժամանակահատվածը և պարունակելով 1385 թվականից սկսած բնօրինակ տեղեկություններ, որն ըստ երևույթին, մնացել է անավարտ։
Որպես պատմաբան՝ Դիբոլդ Շիլլինգ Կրտսերը նշանակալի ներդրում է ունեցել իր ժամանակի պատմագրության մեջ։ XIV-XV դարերի պատմական իրադարձությունները նկարագրելիս նա, անշուշտ, օգտագործել է Բենեդիկտ Չախտլանի ժամանակագրությունը (1470), Հարթման Շեդելի Նյուրնբերգյան ժամանակագրությունը (1493), Նիկլաուս Շրադինի Շվաբական պատերազմի հանգավորված ժամանակագրությունը (1500) և Պետերման Էտերլինի Շվեյցարիայի Համադաշնության ժամանակագրությունը (1507), միևնույն ժամանակ, նա օգտագործել է Մելխիոր Ռուսի, Հայնրիխ Գունդելֆինգենի և իր հորեղբոր Դիբոլդ Շիլլինգ Ավագի (1480-ականներ) ժամանակագրությունները, որը համարվում է հետազոտողների քննարկման առարկա, XV դարի վերջի - XVI դարի սկզբի որոշ իրադարձությունների մասին նա հստակ ներկայացնում է որպես ականատես։
Նա առանձնահատուկ ուշադրություն է դարձնում 1474-1513 թվականներին, մասնավորապես, Շվեյցարիայի միության արտաքին քաղաքականությանն ու դիվանագիտությանը, ռազմական հակամարտություններին և դրանցում վարձկան շվեյցարական զորքերի մասնակցությանը։ Միևնույն ժամանակ բավական մանրամասն նկարագրում է տեղի քաղաքային, աշխարհիկ և եկեղեցական կյանքը։
Պատմաբանների համար զգալի նշանակություն ունի «Լյուցեռնի ժամանակագրության» բազմաթիվ մանրանկարները, որոնցից մագաղաթի 341 թերթերի վրա ներկայացված է ընդամենը 443-ը, որոնք պարունակում են քաղաքական իրադարձությունների, պետական ​​միջոցառումների, ռազմական գործողությունների, կրոնական արարողությունների մանրամասն պատկերներ, ինչպես նաև XIV-XVI դարերի Շվեյցարական միության և հարակից պետությունների (Բուրգունդիա, Ֆրանսիա, Սրբազան Հռոմեական կայսրություն և այլն) հագուստ, զրահ, զենք, ռազմական տեխնիկա, դրոշներ, խորհրդանիշեր, ամրաշինական կառույցներ։ Այդ պատկերներում, որոնցով նկարարազարդվել են ձեռագրի թերթերի մեծ մասը, նկատելի է Վերածննդի արվեստի ազդեցությունը , որոնց թվում կան գոթական երկէջանոց շրջանակներով պարփակված  պատկերներ։ Ենթադրվում է, որ մանրանկարների մեծ մասի հեղինակը  հենց Դիբոլդ Շիլլինգն է , իսկ մնացածը ստեղծվել է անհայտ նկարչի կողմից ։
Հեղինակի ժամանակակից դարաշրջանի կյանքի որոշ մանրամասների գունեղ նկարազարդումները, սակայն, չեն կարող համարվել որպես արժանահավատ աղբյուրներ XIV-րդ դարի ավելի վաղ շրջանի և XV-րդ դարի առաջին կեսի իրողությունների ներկայացման համար ։
Ժամանակագրության ձեռագիրը, որը բաղկացած է 660 թերթից՝ 39,5 X 28,5 սմ ձևաչափով, պահվում է Լյուցեռնի կենտրոնական գրադարանում (Zentral und Hochschulbibliothek Luzern, Hs. S. 23)։ Դրա մեկնաբանական գիտական ​​հրատարակությունը լույս է տեսել 1932 թվականին Ժնևում Ռոբերտ Դարերի և Պաուլ Գիլբերտի խմբագրությամբ, ֆաքսիմիլային հրատարակությունը պատրաստվել է 1977 և 1981 թվականներին Մյունխենում, Լոզանի համալսարանի արվեստի պատմաբան պրոֆեսոր Ալֆրեդ Ա. Շմիդի կողմից։
Արտաքին հղումներ
Կատեգորիա:Շվեյցարացի մատենագիրներ Կատեգորիա:Շվեյցարացի պատմաբաններ
Նովոսյոլկա (ավան, Վոզնեսենսկի շրջան)
Նովոսյոլկա (Новосілка), ավան Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1890 թվականին։
2001 թվականի տվյալներով Նովոսյոլկա ավանում բնակվում էր 711 մարդ։ Բնակավայրը զբաղեցնում է 1315 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վոզնեսենսկի շրջանի բնակավայրեր Կատեգորիա:Ուկրաինայի ավաններ Կատեգորիա:1890 թվականին հիմնադրված բնակավայրեր
Խարալամբոս Լիկոյաննիս
Խարալամբոս Լիկոյաննիս, հույն ֆուտբոլիստ, «Կալյարի» ակումբի և Հունաստանի հավաքականի պաշտպան։
Ակումբային կարիերա
Լիկոյաննիսն իր հարազատ քաղաքի «Օլիմպիակոս» ակումբի սան է։ 2012 թվականի հոկտեմբերի 24-ին Չեմպիոնների լիգայի՝ ֆրանսիական «Մոնպելիե» ակումբի դեմ հանդիպման ժամանակ Խարալամբոսը կատարել է իր նորամուտը թիմի հիմնական կազմում ։ Հոկտեմբերի 29-ին Սոլոնիկիի «Արիս» ակումբի դեմ խաղում նա կատարել է իր նորամուտը հունական Սուպերլիգայում ։ Նորամուտային մրցաշրջանի արդյունքում Լիկոյաննիսը դարձել է Հունաստանի չեմպիոն և գավաթակիր։
2013 թվականի ամռանը խաղային պրակտիկա ստանալու համար Խարալամբոսը վարձավճարային հիմունքներով տեղափոխվել է «Լևադիակոս» ակումբ։ Օգոստոսի 26-ին «Էրգոտելիս» ակումբի դեմ խաղում նա կատարել է իր նորամուտը նոր թիմում ։
2014 թվականի ամռանը Լիկոյաննիսը նորից վարձավճարով տեղափոխվել է նոր ակումբ, որը եղել է «Էրգոտելիսը»։ Օգոստոսնի 25-ին «Պանիոնիոս» ակումբի դեմ խաղում նա կատարել է իր նորամուտը նոր թիմում ։ Օգոստոսի 28-ին «Պանետոլիկոս» ակումբի դեմ խաղում Խարալամբոսը խփել է առաջին գոլն «Էրգոտելիսի» կազմում ։ 2015 թվականին Լիկոյաննիսի պայմանագրի ժամկետը լրացել է, և խաղացողն ազատ գործակալի կարգավիճակով տեղափոխվել է ավստրիական «Շտուրմ» ակումբ։ Նոյեմբերի 7-ին՝ «Ռիդ» ակումբի դեմ խաղում նա կատարել է իր նորամուտը ավստրիական բունդեսլիգայում ։ 2016 թվականի նոյեմբերի 27-ին Վիեննայի «Ռապիդ» ակումբի դեմ հանդիպման ժամանակ Խարալամբոսը խփել էիր առաջին գոլը «Շտուրմի» կազմում ։
2018 թվականի սկզբին Լիկոյաննիսը տեղափոխվել է իտալիական «Կալյարի» ակումբ՝ կնքելով պայմանագիր 4 տարի ժամկետով ։ Հունվարի 28-ին «Կրոտոնե» ակումբի դեմ խաղում նա կատարել է իր նորամուտն Իտալիայի առաջնությունում ։
Միջազգային կարիերա
2012 թվականին Լիկոյաննիսը դարձել է Եվրոպայի պատանեկան առաջնության արծաթե մրցանակակիր Էստոնիայում։ Մրցաշարի ընթացքուն նա խաղացել է Անգլիայի, Էստոնիայի և երկու անգամ Իսպանիայի պատանելան հավաքականների դեմ։ Անգլիացիների դեմ հանդիպման ժամանակ Խարալամբոսը գոլ է խփել։ 2013 թվականին Հունաստանի երիտասարդական հավաքականի կազմում Լիկոյաննիսը մասնակցել է աշխարհի երիտասարդական առաջնությանը Թուրքիայում։ Մրցաշարի ընթացքում նա խաղացել է Մեքսիկայի և Պարագվայի երիտասարդական հավաքականների դեմ։
Ձեռքբերումներ
Թիմային
Միջազգային Հունաստան (մինչև 19)
Արտաքին հղումներ
Կատեգորիա:Հույն ֆուտբոլիստներ Կատեգորիա:Հունաստանի հավաքականի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Կալյարիի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իտալիայի լեգեոներ ֆուտբոլիստներ
Պետրիշչևո (այլ կիրառումներ)
Պետրիշչևո, կարող է վերաբերել՝
Բարսում (Շամքորի շրջան)
Բարսում (նաև՝ Բարսումաշեն, Պաստուն), նախկին հայկական գյուղ Ադրբեջանի Հանրապետության Շամխորի շրջանում, շրջկենտրոն Շամխոր քաղաքից 20 կմ հարավ՝ Շամխոր գետի ձախակողմյան հարավային ձորալանջին, ծովի մակերևույթից 770-850 մ բարձրության վրա ։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում ։
Պատմություն
Ըստ ավանդության՝ Բարսում գյուղը հիմնադրել է Բագրատունի Մելիք-Առուստամի առաջնորդությամբ Անի քաղաքից տեղափոխված 35 հայ ընտանիք ։
Բարսումը եղել է 17-րդ դարի սկզբին հանդիսանում էր Շահ-Աբասից մելիքության իրավունք և տիտղոս ստացած Մելիք-Առուստամյանների նստավայր։ Նրանց ենթակայության տակ էին գտնվում նաև Քարատակը, Վերին և Ներքին Ղոթյուլները, Մածնաբերդը և մերձակա այլ գյուղեր   ։
1988-1989 թվականներին գյուղի բնակչության բռնագաղթից հետո գյուղն ավերվել է
Պատմական հուշարձաններ
Բարսում գյուղը հարուստ է պատմական հուշարձաններով, որոնց զգալի մասը ոչնչացվել է ԽՍՀՄ ժամանակաշրջանում Ադրբեջանական ԽՍՀ իշխանությունների կազմակերպմամբ։ Հուշարձանների ոչնչացումը շարունակվել է արդեն Ադրբեջանի անկախության տարիներին ։
Գյուղի տարածքում եղել են ամրոցներ, վանքեր, եկեղեցիներ, մատուռներ, հին գերեզմաններ, ինչպես նաև բրոնզեդարյա ամրոցներ, դամբարաններ և հնագիտական այլ հուշարձաններ ։
Ծանոթագրություններ
Կատեգորիա:Շամքորի շրջանի բնակավայրեր
El Perdón (երգ)
"El Perdón" («Forgiveness»), պուերտոռիկացի երգիչ Նիքի Ջեմի և իսպանացի երգիչ Էնրիկե Իգլեսիասի երգը։ Երգի անգլալեզու տարբերակը՝ «Forgiveness»-ը, թողարկվել է 2015 թվականի հուլիսի 10-ին ։
Նախադրյալներ
«El Perdón»-ն ի սկզբանե եղել է Նիքի Ջեմի մեներգը, բայց Ջեմի հետ խոսելուց հետո իսպանացի երգիչ Էնրիկե Իգլեսիասը որոշել է համագործակցել նրա հետ՝ սինգլը թողարկելու համար։ Իգլեսիասը Billboard-ին ասել է, որ թեպետ ինքը սովորաբար իր երգերը գրում կամ համահեղինակում է, սակայն չի ապահովում երգերի գրելու ուղին։ Երգն արագ բարձրացավ հիթ-շքերթների գագաթը և մեծ հաջողություն ունեցավ։ Երաժշտական տեսահոլովակը ձայնագրվել է Կոլումբիայի Մեդելյին քաղաքում։
Քննադատական
«Billboard» ամսագրում «El Perdón» երգը դասվել է տարեվերջյան ցանկի 12-րդ հորիզոնականում․ «Այնքան շատ է ասվել «El Perdón» երգի սահմանված ռեկորդների մասին, որ «Billboard Hot Latin Songs» հիթ-շքերթում ամենաերկար գտնվող երկրորդ երգն է համարվում։ Բայց շատ քիչ է խոսվել գրավիչ և տխուր պարային մեղեդու մասին։ Էլ չենք խոսում կորցրած սիրո մասին այն թախծալի տեքստից, որը կարող է ստիպել աղջիկներին (և տղաներին) լաց լինել։ «Երբ ես գրեցի երգի սկիզբը՝ «Did he take you to the moon, and I couldn't do that», այդ մասն ինձ շատ ուժեղ հարվածեց», ասել է Նիքի Ջեմը Billboard-ին։ «Հավատացեք մեզ, Նիքի, մենք էլ ենք դա հասկանում» ։
«El Perdón» երգը ստացել է Լատինական Գրեմմի մրցանակ, քանի որ աշխարհի ավելի քան 40 երկրում դարձել է թիվ մեկ հիթը՝ ունենալով ավելի քան 4 միլիոն վաճառք և 300 միլիոն հոսք ամբողջ աշխարհում ։
Առևտրային
«El Perdón» երգը դարձել է միջազգային հիթ։ Հինգ շաբաթվա ընթացքում երգը «Hot Latin Songs»-ում հասել է առաջին հորիզոնականին և 30 շաբաթ շարունակ եղել առաջատար՝ անցնելով Շակիրայի «La Tortura» (20 շաբաթ) և Իգլեսիասի «Bailando» երգերին (41 շաբաթ) ։ Երգը հասել է Լատինական Billboard-ի մի շարք աղյուսակների գագաթին, ներառյալ «Latin Airplay»-ը, «Latin Digital Sales»-ը, «Latin Streaming Songs»-ը և «Latin Pop Songs»-ը։ Նիքի Ջեմը և Էնրիկե Իգլեսիասը թողարկել են երգի անգլերեն տարբերակը՝ «Forgiveness» անվանումով։ Երգը, առաջին շաբաթում գրանցելով մեծ վաճառք, Billboard Hot 100-ում զբաղեցրել է 56-րդ հորիզոնականը։
Սինգլը կայուն դիրք է ունեցել շքերթներում՝ 30 շաբաթ լինելով «Hot 100»-ում։ «El Perdón» երգը զբաղեցրել է Billboard-ի տարեվերջյան թոփ 100-ի 96-րդ հորիզոնականը։ Երգի անգլերեն տարբերակը՝ «Forgiveness»-ը, մեծ ազդեցություն է ունեցել Mainstream Top 40-ի և Rhythmic Top 40-ի վրա։ 2015 թվականի սեպտեմբերի 1-ին «Forgiveness» տեսահոլովակը YouTube-ում ունեցել է ավելի քան 45 միլիոն դիտում։ Երգի իսպանական տարբերակի երաժշտական տեսահոլովակը ունեցել է 1,2 բիլիոն դիտում, իսկ բառերով տեսահոլովակը՝ շուրջ 450 միլիոն դիտում։ Սինգլը նաև առաջին տեղն է զբաղեցրել Իսպանիայում, Ֆրանսիայում, Իտալիայում և Նիդերլանդներում և ընդգրկվել է Շվեյցարիայի և Բելգիայի լավագույն հնգյակում։ Նիդերլանդներում Իգլեսիասը ձեռք է բերել իր առաջին թիվ մեկ հիթը նախկինում այս երկրում ունեցած չորս լավագույն հիթերից հետո («Could I Have This Kiss Forever», «Hero», «Do You Know» և «Can You Hear Me»)։
Ծանոթագրություններ
Կատեգորիա:2015 սինգլներ Կատեգորիա:Էնրիկե Իգլեսիասի երգեր Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2016 երգեր Կատեգորիա:Զուգերգեր
Նովի Կիպչակ (գյուղ, Ալշեևսկի շրջան)
Նովի Կիպչակ (Новый Кипчак, Яңы Ҡыпсаҡ), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Գրիմ (հեռուստասերիալ)
Գրիմը (Grimm) ֆենտեզի, դետեկտիվ, դրամա ժանրի ամերիկյան հեռուստասերիալ է։ Որոշ չափով հիմնված է Գրիմ եղբայրների հեքիաթների վրա։ Հեռուստասերիալի պրեմիերան կայացել է 2011թվականի հոկտեմբերի 29-ին NBC հեռուստաալիքի եթերում ։ Ծրագիրը նկարագրվում է որպես «խճճված ոստիկանական դրամա․․․ խորհրդավոր ու ֆանտաստիկ նախագիծ մի աշխարհի մասին, որտեղ Գրիմ եղբայրների հեքիաթներից ներշնչած կերպարները գոյություն ունեն» ։ Այնուամենայնիվ հեռուսասերիալի որոշ կերպարներ ներշնչված են նաև այլ աղբյուրներից։
Սյուժե
Իրադարձությունները տեղի են ունենում Պորտլենդում։ Պորտլենդի ոստիկանական բաժանմունքի մարդասպանների հարցերով զբաղվող դետեկտիվ Նիկ Բյորկհարթը իմանում է, որ նա հանդիսանում է «Գրիմ» անունով որսորդների խմբավորման ժառանգորդ։ Նրանք օժտված են տեսնելու գերբնական էակներին, և նրանց առաքելությունն է պահպանել մարդկության և միֆական էակների Վիզեն (գերմ․ լինելի, էակ, գոյություն ունեցող) կոչվող աշխարհի միջև բալանսը։ Իմանալով սրա մասին՝ Նիկը սկսում է տարբեր առեղծվածներ բացահայտել, նա պայքարում է մի շարք վտանգավոր էակների դեմ։ Նրան այդ հարցում օգնում են իր Վիզեն ընկեր Մոնրոն և իր գործընկեր՝ Դետեկտիվ Հենկ Գրիֆֆինը ։
Ծանոթագրություններ
Կատեգորիա:2010-ականների ամերիկյան քրեական հեռուստասերիալներ Կատեգորիա:Անգլերեն հեռուստասերիալներ
Գարնանային ծաղիկներ (Ֆաբերժեի ձու)
«Գարնանային ծաղիկներ» (Весенние цветы), ոսկերչական ձու, որը պատրաստել է վարպետ-ոսկերիչ Միխայիլ Պերխինը Կարլ Ֆաբերժեի ղեկավարությամբ 1899 թվականին։ Կա վարկած՝ ըստ որի նրա հարազատներից մեկն այս ոսկերչական ձուն նվիրել է այրիացած կայսրուհի Մարիա Ֆեոդորովնային։
Այսօր «Գարնանային ծաղիկներ» ոսկերչական ձուն պատկանում է Վիկտոր Վեկսելբերգի ֆոնդին։ Պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։
Դիզայն
«Գարնանային ծաղիկներ» ոսկերչական ձուն պատրաստված է նեոռոկոկո ոճով ։ Դրսից ձուն պատված է թափանցիկ մորեգույն-կարմիր գիլիոշինային էմալով։ Զարդարված է ռոկոկո ոճով պատրաստված ոսկե զարդաքանդակներով։ Ձուն բացվում է ուղղահայաց ձևով։ Վերևում՝ բացման տեղում տեղադրված է ադամանդե սողնակ։ Ոսկերչական ձուն տեղադրված է երկու մակարդակից բաղկացած կլոր տակդիրի վրա, որը պատրաստված է բավենիտից։ Տակդիրը երիզավորված է ոսկե շերտերով, որից վերևինը ադամանդակուռ է, իսկ ներքևինը ոսկեձույլ՝ ռոկայլ ոճով։
Անակնկալ
«Գարնանային ծաղիկներ» ոսկերչական ձվի ներսում տեղադրված է անակնկալը։ Այն իրենից ներկայացնում է ծաղիկների հանովի զամբյուղ։ Ծաղիկների թերթիկները պատրաստված են խալցեդոնից, իսկ վարսանդները՝ դեմանտոիդից ։ Այս անակնկալը շատ նման է կայսերական «Ձմեռային» ձվի անակնկալին՝ պատրաստված 1913 թվականին ։
Պատմություն
«Գարնանային ծաղիկներ» ոսկերչական ձվի ստեղծման ստույգ տարեթիվը ցայսօր մնում է չճշտված։ Հանելուկ է մնում նաև այն, թե ինչպես է ձուն հայտնվել Մարիա Ֆեոդորովնայի հավաքածուում՝ Անիչկովների պալատում։ Ձվի վրա կա Միխայիլ Պերխինի դրոշմակնիքը, որը հեղինակը կիրառել է 1899 թվականին, սակայն ձվի տուփից հասկանալի է դառնում, որ այն ստեղծվել է 1903 թվականից հետո, քանի որ տուփի վրա կա Ֆաբերժեի կնիքը և Սանկտ Պետերբուրգի ու Լոնդոնի ֆիրմաների հասցեները, իսկ Լոնդոնում այն բացվել է 1903 թվականից հետո։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ 1933 թվականին «Антиквариат» ընկերությունը ձուն վաճառել է 2000 ռուբլիով ($1000) անհայտ գնորդի ։ Հետագայում այն ձեռք է բերում A La Vieille Russie ֆիրման։ 1966 թվականին ձուն գնում է Ֆորբս ընկերությունը ։
«Գարնանային ծաղիկներ» ոսկերչական ձուն մինչև 1993 թվականին համարվում էր որպես կայսերական։ Սակայն հետո այն հերքվեց։ Այսօր ձուն գտնվում է Սանկտ Պետերբուրգում՝ Ֆաբերժեի թանգարանում։
Արտաքին հղումներ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:Վեկսելբերգի հավաքածու Կատեգորիա:1899 աշխատություններ Կատեգորիա:1903 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Բռնցքամարտի Եվրոպայի առաջնություն 2015
Բռնցքամարտի Եվրոպայի առաջնություն 2015, անցկացվել է 2015 թվականի օգոստոսի 6-ից 15-ը Սամոկով քաղաքում։
Աղբյուրներ
Կատեգորիա:2015 բռնցքամարտում
Շռան (աղբյուր)
Շռան , աղբյուր, բնության ջրաերկրաբանական հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզի Քաշունի գյուղից 1.2 կմ հարավ-արևելք, ծովի մակարդակից 1930 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Հայաստանի աղբյուրներ Կատեգորիա:Բնության հուշարձաններ Սյունիքի մարզում
Պետրոպավլովսկի (այլ կիրառումներ)
Պետրոպավլովսկի, կարող է վերաբերել՝
Կոստանտինոս Գալանոպուլոս
Կոստանտինոս Գալանոպուլոս (Κωνσταντίνος Γαλανόπουλος, ), հույն ֆուտբոլիստ, որ խաղում է հենակետային կիսապաշտպանի դիրքում։ Ներկայում հանդես է գալիս հունական ԱԵԿ ակումբում։
Ֆրեդ Քուիմբի
Ֆրեդերիկ Քլինթոն «Ֆրեդ» Քուիմբի (Frederick Clinton "Fred" Quimby, ), ամերիկացի անիմացիոն պրոդյուսեր, որն առավել հայտնի է «Թոմն ու Ջերին» մուլտսերիալի շնորհիվ, ինչը նրան բերել է «Օսկարի» ութից յոթ մրցանակ։
Կոստանտինոս Գալանոպուլոս
Ակումբային կարիերա
Կոստանտինոսն ԱԵԿ ակումբի սան է, որի ակադեմիա տեղափոխվել է 2011 թվականին։ Այն ավարտել է 2015 թվականին։ Օգոստոսի 21-ին ստորագրել է իր առաջին պրոֆեսիոնալ պայմանագիրը երեք տարի ժամկետով ։ 2016 թվականի մայիսի 31-ին կատարել է իր նորամուտը հունական առաջնությունում՝ Պանիոնիոս ակումբի դեմ հանդիպման ընդմիջումից հետո փոխարինելով Բրունո Զուկուլինիին ։
2016 թվականի հուլիսի 28-ին կատարել է իր նորամուտը միջազգային մակարդակում՝ Եվրոպայի լիգայի որակավորման երրորդ փուլի՝ «Սենտ Էտիեն» ակումբի դեմ խաղի 67-րդ րոպեին փոխարինելով Ռոնալդ Վարգասին ։
Ֆրեդ Քուիմբի
Կենսագրություն
1939 թվականին Ուիլյամ Հաննան և Ջոզեֆ Բարբերան նրան առաջարկել են էկրանավորել կատվի ու մկան արկածների մասին նրա ծաղրանկարները, ինչը հանգեցրել է «Puss Gets the Boot» դրվագի ստեղծմանը, որը դարձել է «Թոմն ու Ջերին» մուլտիպլիկացիոն ֆիլմաշարի առաջին մասը ։ Հենց այդ դրվագն էլ առաջադրվել է «Օսկարի»։ Հետագայում Ֆրեդ Քուիմբին ևս տասներկու անգամ առաջադրվել է Կինոարվեստի և գիտության ակադեմիայի մրցանակին և ևս յոթ անգամ նվաճել է այն։ 1955 թվականին նա հեռացել է «MGM»-ից, իսկ 1957 թվականին մուլտիպլիկացիոն բաժանմունքը փակվել է, և ավարտվել են «Թոմն ու Ջերին» մուլտսերիալի նկարահանումները։ Ֆրեդ Քուիմբին մահացել է Սանտա Մոնիկայում 1965 թվականին 79 տարեկանում ։
Կոստանտինոս Գալանոպուլոս
Կարիերան հավաքականում
Հանդես է եկել Հունաստանի պատանեկան հավաքականի տարբեր տարիքային խմբերում։ Մինչև 19 տարեկանների հավաքականի հետ մասնակցել է 2016 թվականի Եվրոպայի մինչև 19 տարեկանների պատանեկան առաջնության ընտրական խաղերին։
Ֆրեդ Քուիմբի
Կենսագրություն
«MGM»-ի մուլտիպլիկատորների և պրոդյուսերի հարաբերությունները մշտապես եղել են լարված։ Նրանք կարծում էին, որ Քումբին անօգուտ էակ է, որը գլուխ չի հանում անիմացիայից, սակայն մշտապես վիճում է նկարիչերի հետ, երբ առաջ չէին տանում ինչ-որ գաղափարներ։ Այն, որ Քուիմբին մշտապես մրցանակներ էր ստանում ստուդիայի մուլտֆիլմերի համար, կրակի վրա ավելի էր յուղ լցնում ։
Արտաքին հղումներ
Կատեգորիա:Ամերիկացի կինոպրոդյուսերներ Կատեգորիա:20-րդ դարի ամերիկացի գործարարներ Կատեգորիա:Օսկարակիրներ Կատեգորիա:Թոմ և Ջերի Կատեգորիա:Ամերիկացի մուլտիպլիկատորներ
Նիժնի Տագիլի մետաղագործների հուշարձան
Նիժնի Տագիլի մետաղագործների հուշարձան (Памятник металлургам Нижнего Тагила), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Լիսյա լեռան ստորոտին` Լեռնագործարանային տեխնիկայի պատմության գործարան-թանգարանի դիմաց, քաղաքի Լենինյան շրջանում։
Պատմություն
Հուշարձանի բացման հանդիսավոր արարողությանը մասնակցել են Նիժնի Տագիլի ղեկավար Վալենտինա Իսաևան, «Եվրազ» ընկերության փոխնախագահ Դմիտրի Սոտնիկովը, ՆՏՄԿ ԲԲԸ-ի կառավարիչ տնօրեն Ալեքսեյ Կուշնարյովը, ինչպես նաև Նիժնի Տագիլի մետալուրգիական կոմբինատի աշխատակիցները և քաղաքի հանրության ներկայացուցիչները։
Նկարագրություն
Հուշարձանի հեղինակն է նիժնիտագիլցի քանդակագործ, Ռուսաստանի նկարիչների միության անդամ Վլադիմիր Պավլենկոն։ Հուշարձանը կազմված է երեք միակտուր մոխրագույն գրանիտից, որոնք տեղադրված են բետոնե պատվանդանի վրա։ Պատվանդանը երեսպատված է խամքարով. հենց այդ քարով է կառուցվել Դեմիդովյան գործարանը։ Երեք միակտուրները մարմնավորում են կապը անցյալի, ներկայի և ապագայի մետաղագործների միջև։ Հուշակոթողի վերևում պարագծով պատկերված են բանվորների պատկերաքանդակները և կրակ, որոնք ձուլված են կռած պղնձից։ Հուշարձանի բարձրությունը 14 մետր է։
Աղբյուրներ
Կատեգորիա:Նիժնի Տագիլի հուշարձաններ Կատեգորիա:Հուշարձաններ այբբենական կարգով Կատեգորիա:2010 հիմնադրումներ Ռուսաստանում
(7491) Լինզերագ
(7491) Լինզերագ (Linzerag), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 23-ին Սան Վիտորե աստղադիտարանի կողմից Բոլոնիայում ։
Միջին հեռավորությունը Արեգակից կազմում է 2,781638 ա. մ., առավելագույնը մոտենում է 2,4577 ա. մ. հեռավորության վրա և հեռանում 3,1056 ա. մ. ։ Արեգակի շուրջ մեկ ամբողջական պտույտ է կատարում 1694,53 երկրային օրվա ընթացքում, իր ուղեծրով շարժվելով միջինում 0,212448 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,46° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սան Վիտորե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Որոդես II
Որոդես Բ Պարթև, Արշակունի թագավորությանը պատկանող պարթևական արքա, կառավարման տարիները մ.թ.ա. 57-38 թթ.։ Հրահատ Գ-ի որդին է, եղբոր՝ Միհրդատի աջակցությամբ սպանել է հորը և տիրացել գահին մ.թ.ա 57 թ.։ Ամուսնացած էր Կոմագենեի պետության արքա Անտիոքոս Ա Թեոսի դստեր՝ Լաոդիկեի հետ։
Հոր սպանությունից հետո Որոդեսը տվեց եղբորը՝ Միհրդատին Մարաստանի գահը, սակայն շուտով գահընկեց արեց նրան և ստիպեց փախչել Ասորիք։ Պարթևական գահւին տիրականլու Միհրդատի փորձերը ճնշվեցին Որոդեսի տաղանդավոր զորավար Սուրենի կողմից, որի հրամանով նա սպանվեց մ.թ.ա. 54 թ.։
Որոդեսի իշխանության օրոք Պարթևաստան ներխուժեց հռոմեացի զորավար Կրասոսը, որը սակայն մ.թ.ա. 53 թ. ջախջախվեց Խառանի մոտ տեղի ունեցած ճակատամարտում Սուրենի կողմից։ Նույն ընթացքում ինքը՝ Որոդեսը ներխուժեց Հայաստան՝ ստիպեոլվ առանց հռոմեական օժանդակության մնացած Հայոց արքա Արտավազդ Բ-ին դաշինք կնքել իր հետ։ Մ.թ.ա. 52 թ. պարթևական զորքերը ներխուժեցին Ասորիք, սակայն առանց լուրջ հաջողությունների, քանի որ Սուրենը, որի հաղթանակները հարուցել էին արքայի խանդը, սպանվեց նախքան արշավանքի մեկնարկը, իսկ զորքը ղեկավարած թագաժառանգ Բակուրը ջախջախվեց Ասորիքի հռոմեական կառավարիչ Կասսիուսի կողմից մ.թ.ա. 51 թ.։
Հռոմեական քաղաքացիական պատերազմների ընթացքում Որոդեսը սկզբում աջակցում էր Պոմպեոսին Կեսարի դեմ, այնուհետև Բրուտոսին ու Կասիուսին՝ Մարկոս Անտոնիոսի և Օկտավիանոս Օգոստոսի դեմ։ Մ.թ.ա. 40 թ. Բակուրը ներխուժեց Ասորիք և Փոքր Ասիա, սակայն ջախջախվեց և սպանվեց մ.թ.ա. 38 թ. հռոմեացի զորավար Վենտիդիուսի կողմից։ Որոդեսը ծանր տարավ իր սիրելու որդու վախճանը։ Նոր թագաժառանգ հռչակվեց Հրահատ Դ-ին, որը գահին տիրանալու համար նույն տարում սպանեց հորը։
Կատեգորիա:Պարթև Արշակունիներ
Բաթման (գետ)
Բնջրի, գետ Հայկական լեռնաշխարհում, Տիգրիսի ավազանում, նրա ձախակողմյան վտակը։ Սկիզբ է առնում Հայկական Տավրոս լեռնահամակարգի Ծովասար և Մարաթուկ լեռների լանջից՝ երեք ճյուղերով որոնք հոսում են Սասունի, Խիանքի և Խուլփի շրջաններով։ Անդոկաջուր մայր գետին է միանում Քյոփրու գետի մոտով։ Բավական տարածություն հոսում է գետնի տակով, որի պատճառով էլ թուրքերը կոչել են Բաթման («թաղված», «թաքնված» գետ) :
Ծանոթագրություններ
Կատեգորիա:Թուրքիայի գետեր Կատեգորիա:Տիգրիս գետի վտակներ
Օդերևութաբանություն
Օդերևութաբանություն, գիտություն մթնոլորտի և նրանում տեղի ունեցող պրոցեսների մասին։ Օդերևութաբանության հիմնական բաժինը մթնոլորտի ֆիզիկան է, որն ուսումնասիրում է մթնոլորտի ֆիզիկական երևույթների և պրոցեսների ընդհանուր օրինաչավւությունները։
Մթնոլորտի ֆիզիկայի ենթաբաժինները
Մթնոլորտում տեղի ունեցող քիմիական պրոցեսներն ուսումնասիրում է մթնոլորտի քիմիան։
Դինամիկական օդերևութաբանություն
Մթնոլորտային երևույթներն ու պրոցեսները տեսական մեթոդներով ուսումնասիրող բաժինը կոչվում է դինամիկական օդերևութաբանությունը, որի գլխավոր խնդիրներից է եղանակի կանխատեսման հաշվարկային մեթոդների մշակումը։
Սինօպտիկական օդերևութաբանություն
Օդերևութաբանության մյուս բաժիններից են՝ սինօպտիկական օդերևութաբանությունը, որն զբաղվում է մեծ տարածությունների վրա եղանակային պայմանների տեղաբաշխման ու փոփոխման օրինաչափությունների ուսումնասիրմամբ և սպասվելիք եղանակի կանխատեսման մեթոդների մշակմամբ։
Կլիմայագիտություն
Օդերևութաբանության կարևոր բաժիններից է նաև կլիմայագիտությունը, որն զբաղվում է կլիմաառաջացնող գործոնների, դրանց փոխադարձ կապի ու ներգործության պայմանների, ինչպես նաև կլիմայի տատանման օրինաչափությունների ուսումնասիրությամբ։
Կիրառական բաժիններ
Օդերևութաբանության մեջ ձևավորվել են նաև մի շարք կիրառական բաժիններ՝ գյուղատնտեսական օդերևութաբանությունը, ծովային օդերևութաբանությունը, բժշկական կլիմայագիաություն և այլն։
Օդերևութաբանական առաջին հետազոտությունները
Օդերևութաբանական առաջին հետազոտություններն սկսվել են դեռևս անտիկ ժամանակներից (Արիստոտել), սակայն այն զարգացման մեծ առաջընթաց ապրեց 18-րդ դարի առաջին կեսերին, երբ ստեղծվեցին օդերևութաբանական առաջին գործիքները՝ ջերմաչափը և բարոմետրը։
Տեխնիկայի նորագույն նվաճումները
Ժամանակակից օդերևութաբանությունը օգտագործում է ֆիզիկայի և տեխնիկայի նորագույն նվաճումները։ Օդերևութաբանական արբանյակների օգնությամբ կատարվում են դիտարկումներ ամբողջ երկրագնդի համար։ Ռադիոլոկացիոն սարքերի միջոցով կատարվում են ամպերի և մթնոլորտային տեղումների որոշակի դիտարկումներ և այլն։ Օգտագործվում է դիտարկումների ու տվյալների մշակման ավտոմատացումը։ Տեսական օդերևութաբանության հետազոտումների ժամանակ օգտագործվում են ԷՀՄ-ները։ Օդերևութաբանությունը առավել սերտորեն կապված է օվկիանոսագիտության և ցամաքի ջրաբանության հետ։ Տարբեր երկրների օդերևութաբանական գործունեությունը միավորում է օդերևութաբանական համաշխարհային կազմակերպությունը։
Պյադիկովցի
Պյադիկովցի (Пядиківці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Պյադիկովցի գյուղում բնակվում էր 971 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Բազաբունա ձոր
Բազաբունա ձոր, ձոր Հայկական լեռնաշխարհում, Չմշկածագի գավառի Բազաբուն և Մորաշխա գետերի մոտ ։
Ծանոթագրություն
Կատեգորիա:Ձորեր այբբենական կարգով Կատեգորիա:Հայկական լեռնաշխարհի ձորեր
Արևելյան արվեստի թանգարան (Թուրին)
Արևելյան արվեստի թանգարան (Museo d'Arte Orientale, ինչպես նաև հայտնի է ՄԱՕ հապավումով) թանգարան, որը գտնվում է 17-րդ դարում կառուցված պալատում, Իտալիայի Թուրին քաղաքում։
Թանգարանում է գտնվում Իտալիայի ասիական արվեստի կարևոր հավաքածուներից մեկը։ Հավաքածուն, որն ընդգրկում է շուրջ 2.200 աշխատանքներ, ներկայացնում է Ասիա աշխարհամասի մշակութային և գեղարվեստական ավանդույթները ։
Պատմություն
Թանգարանը բացվել է 2008 թվականի դեկտեմբերի 8-ին` իր մեջ ներառելով Թուրինի Հնագույն արվեստի քաղաքային թանգարանի ասիական հավաքածուն, ինչպես նաև` նվիրատվություններ Թուրինի քաղաքապետարանի, Ջիովանի Ագնելի հիմնադրամի և Սան Պաուլո ընկերության կողմից։ Ճարտարապետ Անդրեա Բրունոն իրականացրել է Պալացո Մազոնիսի վերակառուցումը, որպեսզի այն կարողանա տեղավորել նոր բացված թանգարանը։
Առաջին տարվա ընթացքում թանգարան է այցելել մոտ 10000 մարդ։
Հավաքածու
Ճապոնական երկու քարերի այգիներ գտնվում են ներքնահարկի բակում և առանձնացված են ապակիով։ Այստեղ կա նաև ժամանակավոր ցուցադրությունների տարածք։
Առաջին հարկում են գտնվում մի քանի հավաքածուներ Հնդկաստանից, հնագույն Գանդհարայից և Հարավարևելյան Ասիայից։ Առաջին և երկրորդ հարկերի միջնահարկում գտնվում են ճապոնական արվեստի գործեր։ Չինական արվեստի հավաքածուները` Հան ազգությունից մինչև Թան դինաստիան ներկայացնող ծիսական բրոնզե արձաններ, թաղման ծեսերի նմուշներ, գտնվում են երկրորդ հարկում։ Երրորդ հարկի Հիմալայան պատկերասրահը նվիրված է բուդդայական արվեստի գործերին Բութանից, Նեպալից և Տիբեթից։
Չորրորդ հարկում է գտնվում իսլամական արվեստի հավաքածուն. այստեղ են պահվում արվեստի գործեր Թուրքիայից, Իրանից, Իրաքից և Արաբական թերակղզուց։
Արտաքին հղումներ
Կատեգորիա:Իտալիայի հնագիտական թանգարաններ
Պետրովսկի (այլ կիրառումներ)
Պետրովսկի, կարող է վերաբերել՝
Նաց Շավես
Նաց Շավես (Naz-Sciaves), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 2430 մարդ (2008 թվականի տվյալներով)։ Խտությունը կազմում է 162 մարդ/կմ²։ Տարածքը 15 կմ² է։ Փոստային ինդեքս` 39040։ Հեռախոսային կոդ` 0471։
Ժողովրդագրություն
Բնակչության աճ
Արտաքին հղումներ
Կատեգորիա:Իտալիայի բնակավայրեր
Turkish Airlines
Պատմություն
Ավիաընկերությունը հիմնադրվել է 1933 թվականի մայիսի 20֊ին։ Առաջին չվերթը ավիաընկերությունը իրականացրել է 1933 թվականին, ինքնաթիռը թռչում էր Ստամբուլից դեպի Անկարա ։ 1937 թվականին ավիաընկերությունը ստացել է իր առաջին ինքնաթիռը De Havilland D.H. 86B։ 2014 թվականին ավիաընկերությունը ճանաչվել է լավագույն ավիաընկերություններից ողջ Եվրոպայում։
Չվերթ
2014 թվականի հունիսին ավիաընկերության չվերթը բաղկացած էր հետևյալ ինքնաթիռներից ՝:
Լեզուների միջազգային տարի
2008 թվականի փետրվարի 21-ին՝ Մայրենի լեզվի միջազգային օրը, ՅՈՒՆԵՍԿՕ-ն ձեռնամուխ եղավ տարվա խնդիրների կատարման համակարգմանը ։
Բացի ՅՈՒՆԵՍԿՕ-ի կողմից անցկացվող պաշտոնական միջոցառումներից, տարբեր ազգային, ակադեմիական և ոչ կառավարական կազմակերպություններ ներկայացրել են տարբեր միջոցառումներ, վեբ-էջերի տեղադրում և տարվա խնդիրների պահպանում։ ՅՈՒՆԵՍԿՕ-ի կայքում անհատներն ու կազմակերպությունները տեղադրել են նման նախագծերի ցանկ։
Նովի Կուբիյազ
Նովի Կուբիյազ (Новый Кубияз, Яңы Ҡубыяҙ), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Բովե
Բովե (Beauvais, Bieuvais, Bellovacum, Bratuspantium, Caesaromagus, ), քաղաք Ֆրանսիայի հյուսիսային մասում՝ Օ դը Ֆրանս մարզում, որի կազմի մեջ մտնող Ուազ դեպարտամենտի վարչական կենտրոնն է։ Ընկած է երկրի մայրաքաղաք Փարիզից 78 կիլոմետր դեպի հյուսիս, մերձակա խոշոր բնակավայրից՝ Ամյեն քաղաքից 62 կիլոմետր դեպի հարավ-արևմուտք, Թերեն և Ավելոն գետերի միախառնման վայրի մերձակայքում ։ Այստեղ է գտնվում ֆրանսիական գոթիկայի նշանավոր հուշարձաններից մեկը՝ Սուրբ Պետրոսի տաճարը, որի կամարը ամենաբարձրն է աշխարհի ճարտարապետական այդ ոճի կառույցների մեջ եղածներից (կամարի բարձրությունը 48,5 մետր է) ։ 2011 թվականի տվյալներով քաղաքի բնակչության թվաքանակը եղել է 54 189 ։
Ժողովրդագրություն
Բնակչության թվաքանակի փոփոխությունները.
Տնտեսություն
Քաղաքում գործող խոշոր ձեռնարկություններից են՝
Անվանի անձինք
Բովեում ծնված նշանավոր մարդկանցից են ֆրանսիացի մաթեմատիկոս Անրի Լեբեգը, նորաձևության դիզայներ Յուբեր դը Ժիվանշին ։
Քույր քաղաքներ
Բովեն բարեկամական ու գործընկերային սերտ կապեր է հաստատել հետևյալ քաղաքների հետ.
Հաղպրտանք (աղբյուր)
«Հաղպրտանք» աղբյուր, ջրաերկրաբանական բնության հուշարձան Հայաստանի Հանրապետությունում, որը աղբյուր է։ Բնության հուշարձանը գտնվում է Կոտայքի մարզում, Հրազդան քաղաքի Վանատուր (Աթարբեկյան) թաղամասի արևելյան ծայրամասում, 1.5 կմ հյուսիս-արևմուտք, ծովի մակարդակից 1755 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Հարսնաղբյուր
Հարսնաղբյուր, աղբյուր Հայաստանի Սյունիքի մարզում` Հարսնաջուր գետի ձախափնյակում։ Տեղակայված է Խնձորեսկ գյուղից 6 կմ հարավ-արևելք ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Սյունիքի մարզի ջրագրություն
Շևչենկո (գյուղ, Վոզնեսենսկի շրջան)
Շևչենկո (Шевченко), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1921 թվականին։
2001 թվականի տվյալներով Շևչենկո գյուղում բնակվում էր 345 մարդ։ Բնակավայրը զբաղեցնում է 1104 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վոզնեսենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1921 թվականին հիմնադրված բնակավայրեր
Շադլի Բենջեդիդ
Շադլի Բենջեդիդ (شاذلي بن جديد, ), Ալժիրի պետական և քաղաքական գործիչ, Ալժիրի նախագահ 1979 թվականից մինչև 1992 թվականը։ Ալժիրում քաղաքացիական պատերազմի սկզբին ռազմական հեղաշրջման արդյունքում հեռացվել է իշխանությունից։
Ալժիրի անկախության պատերազմ և ռազմական կարիերա
Շադլի Բենջեդիդը ծնվել է գյուղական ընտանիքում։ Նա ծառայել է ֆրանսիական բանակում, մասնավորապես, գտնվել է Հնդկաչինում 1954 թվականին, երբ այնտեղ ապստամբություն էր սկսվել ։ 1954 թվականին Ալժիրի անկախության համար պատերազմի սկզբում միացավ Ազգային ազատագրման ճակատին։ 1955 թվականին ընդունվել է ազգային ազատագրական բանակ։ 1956 թվականին արդեն ղեկավարել է ռազմական հատվածը երկրի արևելքում, 1957 թվականին եղել է հրամանատարի տեղակալ, իսկ 1958 թվականից՝ կապիտանի կոչումով, Կոնստանտինա քաղաքի ռազմական գոտու հրամանատար։ Վայելում էր Խուարի Բումեդյենի աջակցությունը։ 1961 թվականին տեղափոխվել է հյուսիսային գոտու օպերատիվ հրամանատարություն, ապա՝ Ազգային ազատագրության բանակի շտաբ։ 1962 թվականի վերջին, Ալժիրի անկախությունից հետո, մայորի կոչումով նշանակվել է 5-րդ ռազմական օկրուգի հրամանատար (Կոնստանտինի դեպարտամենտ)։ 1964 թվականին Բենջեդիդին հանձնարարվել է Օրանի շրջանում ռազմական գործողությունների հրամանատարությունը (2-րդ զինվորական շրջան)։ 1965 թվականի հունիսի 19-ի հեղաշրջումից հետո մտավ հեղափոխական խորհրդի կազմի մեջ՝ պահպանելով 2-րդ ռազմական օկրուգի հրամանատարի պաշտոնը ընդհուպ մինչև 1978 թվականը։ Ալժիրի բանակում գնդապետի բարձրագույն կոչում է ստացել 1969 թվականին ։ 1978 թվականի նոյեմբերից մինչև 1979 թվականի փետրվարը եղել է պաշտպանության նախարար, իսկ նախագահի պաշտոնում գտնվող Խուարի Բումեդյենի մահից հետո՝ հեղափոխական խորհրդի շրջանակներում բանակի համակարգող։ 1978 թվականի դեկտեմբերին հանձնել է 2-րդ զինվորական օկրուգի հրամանատարությունը, իսկ 1979 թվականի հունվարի վերջին դուրս է եկել հեղափոխական խորհրդից՝ նրա արձակման կապակցությամբ ։
Բենջեդիդը կոմպրոմիսային թեկնածու էր, թեև իր ազդեցությամբ զիջում էր արհմիությունների և կոմունիստների աջակցությամբ Մոհամեդ Սալահ Յահյաուին և արտաքին գործերի նախարար Աբդել Ազիզ Բութեֆլիկաին, որը արևմտամետ լիբերալի համբավ ուներ ։
Կառավարում (1979—1992)
Բազմիցս այցելել է ԽՍՀՄ։
Նախագահի պաշտոնում Բենջեդիդը կրճատել է պետության միջամտությունը տնտեսությանը և թուլացրել է բնակչության նկատմամբ պետական վերահսկողությունը, որը միակուսակցական բռնապետության օրոք ԱԱՃ-ն ներթափանցում էր հասարակության կյանքի բոլոր ոլորտները։ Սակայն, տնտեսական իրավիճակը վատթարացել է 1980-ականների վերջին, պայմանավորված է անկման նավթի գների, Ալժիրի հիմնական արտահանման արտադրանքի։ 1988 թվականին Օրանում, Անաբեում և այլ խոշոր քաղաքներում անկարգություններ են տեղի ունեցել, որոնք դաժանորեն ճնշվել են ոստիկանության կողմից և հանգեցրել հարյուրավոր զոհերի։ Դրանից հետո Բենջեդիդը կոչ է արել անցնել Բազմակուսակցական ժողովրդավարության։ Այս գործընթացը դադարեցվել է 1991 թվականի վերջին, երբ բազմակուսակցական ընտրությունների առաջին փուլում հաղթանակ է տարել Իսլամական փրկության ճակատը, և զինվորականները չեղյալ են հայտարարել երկրորդ փուլը։ Արդյունքում Բենջեդիդը պաշտոնանկ է արվել, և քաղաքացիական պատերազմ է սկսվել Ալժիրում։ Բենջեդիդը տնային կալանքի տակ էր մինչև 1999 թվականը։
Գրականություն
Կատեգորիա:Ալժիրցի պետական գործիչներ Կատեգորիա:Ալժիրի նախագահներ Կատեգորիա:Ալժիրցի քաղաքական գործիչներ Կատեգորիա:Ֆրանսիացի ռազմական գործիչներ Կատեգորիա:Ֆրանսիայի քաղաքական գործիչներ Կատեգորիա:Աֆրիկացի ռազմական գործիչներ Կատեգորիա:Ֆրանսիայի զինվորական սպաներ Կատեգորիա:Քաղցկեղից մահացածներ
Ժամհարյան
Ժամհարյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Մականվանական հիմքով ազգանուններ Կատեգորիա:Հայերեն հիմքով ազգանուններ
Սլակ Կակոսյան
Սլակ Կակոսյան (1936 հունվարի 25 Երևան - 2005 օգոստոսի 24), Արորդիների Ուխտ շարժման առաջնորդ, որոնց կողմից ճանաչվել է որպես քրմապետ ։
Կենսագրություն
Ծնվել է 1936 թվականին Երևանում, մտավորականի ընտանիքում։ Նախնիները սերում են Տարոն գավառի Սլկունյաց նախարարական տնից։ 1961 թվականին ստեղծել է «Մեսրոպ Մաշտոց» ուսանողական կազմակերպությունը, որի նպատակն էր պահպանել հայերենի անաղարտությունը։ 1964 թվականին յոթ հայրենասերների գործով խորհրդային իշխանությունները աքսորել են նրան Սիբիր ։
Ավարտել է Երևանի պետական համալսարանի բանասիրության ֆակուլտետը։ Երկար տարիներ աշխատել է հայոց լեզվի և գրականության ուսուցիչ Քաղսի գյուղում, հետո՝ դասախոս Երևանի տարբեր բուհերում։
1979 թվականին ԽՍՀՄ իշխանության կողմից խորհրդային վարք ու բարքին չենթարկվելու համար վտարվում է երկրից և բնակվում է ԱՄՆ-ում։
ԱՄՆ-ում ուսումնասիրում է Գարեգին Նժդեհի կյանքն ու գործունեությունը և ընդունում է ցեղակրոնության գաղափարախոսությունը, որի հավատքային կողմի զարգացմանն էլ նվիրում է իր հետագա գործունեությունը։
Սփյուռքում Կակոսյանը ծանոթանում է Նժդեհի մյուս հետևորդներին, որոնք նրանք կնքում են որպես Արորդի (Ցեղամարդ) և օծում որպես հայոց քրմապետ։
Կակոսյանի գլխավոր աշխատությունն է այսպես կոչված Ուխտագիրքը (Արորդիների սուրբ գիրքը) ։
Վախճանվում է 2005 թվականի օգոստոսի 24-ին։
Ծանոթագրություններ
Կատեգորիա:Նոր հայկական հեթանոսություն Կատեգորիա:Արորդիների ուխտ Կատեգորիա:1936 ծնունդներ Կատեգորիա:2005 մահեր Կատեգորիա:Օգոստոսի 24 մահեր
Պետեր Շմեյխել
Պետեր Բոլեսլավ Շմեյխել (Peter Bolesław Schmeichel, 1963 թվականի նոյեմբերի 18-ին, Գլադսակսե, Դանիա), լեհական ծագում ունեցող դանիացի ֆուտբոլիստ, դարպասապահ։ Հայտնի է եղել Մանչեսթեր Յունայթեդում։ 1992 թվականի Եվրոպայի չեմպիոն։
Վաղ տարիներ
Պետեր Բոլեսլավ Շմեյխելը ծնվել է 1963 թվականի նոյեմբերի 18-ին, դանիո-լեհական ընտանիքում (հայրը՝ լեհ, մայրը՝ դանիացի)։ Լեհական քաղաքացիություն նա ստացել է 7 տարեկանում։ Գործնականում հետաքրքրվում էր երաժշտությամբ (ինչպես կլասիկան Էդվարդ Գրիգ, այնպես էլ ռոք երաժշտություն) նա հանդես է եկել դպրոցական ռոք խմբում և միշտ երազել է երաժշտական կարիերայի մասին։ Ֆուտբոլը եղել է նրա երկրորդ հոբբին։ Շմեյխելը հանդես է եկել «Գլադսակսեյում»։ Նա նաև հետաքրքրվում էր հանդբոլով։ Սակայն ակումբի մարզիչ Սվենդե Աագե Խանսենի նախաձեռնությամբ նա ընտրեց ֆուտբոլը։
Ակումբային կարիերա
Չհաշված մրցաշրջանի դժվարությունները և ֆինանսական պռոբլեմները, Պետերը «Գլադակսեյից» տեղափոխվեց, սկզբում՝ «Վիդովրե», ապա «Բրոնդբյու»։ «Վիդովրեյի» կազմում Պետերը խաղում էր որպես հարձակվող և այդ մրցաշրջանում խփեց 6 գնդակ, բայց ապագայում նա դարձավ դարպասապահ։ Նրանով հետաքրքրվում էին անգլիական ակումբները և 1987 թվականին նա փորձում էր կնքել պայմանագիր «Նյուքասլի» հետ։ Դրանից հետո շատ ակումբներ կարծում էին, որ նա անօգուտ է և չէին գնում նրան, սակայն 1991 թվականին նա տեղափոխվեց «Մանչեսթեր Յունայթեդ»։ Տրանսֆերի արժեքը կազմեց 500000-800000 ֆունտ ստերլինգ։ Այս տրանսֆերը Սեր Ալեքս Ֆերգյուսոնը անվանեց «Հարյուրամյա գնում»։
Բաթմանի կամուրջ
Բաթմանի կամուրջ, կամուրջ Թուրքիայի Դիարբեքիրի մարզում, Բաթման գետի վրա, Մուաֆարկին քաղաքի մոտ։ Երկարությունը՝ 50-60 մ։ Ըստ ավանդության անունը ստացել է կառուցող վարպետներից մեկի՝ Բաթմանի անունից  ։